Jelaskan Projek sampingan (2004–2006) dari Linkin Park dalam bahasa melayu

Pada tahun 2006, mereka kembali semula ke studio bagi merakamkan album studio ketiga mereka. Proses rakaman album ketiga mereka ini mendapat kritikan daripada segelintir peminat kerana banyak kali tertangguh. Sungguhpun demikian, Linkin Park memberi jaminan kepada peminat mereka bahawa album baru yang dikeluarkan pada 15 Mei 2007 nanti amat berbaloi untuk dimiliki.

Sebanyak 100 lagu demo telah dicipta tetapi hanya 12 sahaja yang dimuatkan di dalam album mereka. Di dalam album ini juga, Linkin Park mencuba satu gaya baru muzik mereka, yang disifatkan oleh Mike Shinoda sebagai "satu pencapaian besar buat Linkin Park". Album studio ketiga mereka ini diterbitkan oleh Shinoda serta Rick Rubin, bekas ahli kumpulan Beastie Boys.

Single pertama dari album tersebut berjudul What I've Done, sudah mula disiarkan di corong radio pada 2 April 2007. Sempena dengan pelancaran single tersebut, Chester Bennington telah mengadakan satu kunjungan mengejut ke Kuala Lumpur pada 4 April 2007 untuk memberi penerangan serta mempromosikan album terbaru mereka di samping sebagai tanda terima kasih Linkin Park terhadap peminat mereka di Malaysia.